Ditshilo tse di neng di dikolosiwa ke diphologolo di ne di dirisiwa kwa Roma le mo dikarolong tse dintsi tsa Mmusomogolo wa Roma. Ditshilo tse di ntseng jalo di sa ntse di le teng kwa Pompeii. Di na le leje le le bokete le le fa godimo le le bopegileng jaaka motshe le dithoro di neng di tshelwa ka lone mme kwa tlase go ne go na le leje le lengwe le le atlhameng kwa godimo. Fa leje le le fa godimo le dikologa mo godimo ga le le fa tlase, dithoro di ne di tshelegela mo gare ga maje a mabedi di bo di silwa. Maje a mofuta ono a a sa ntseng a le teng ga a lekane ka bogolo, a ka nna disentimetara di le 45 go ya go 90 ka bophara. Mefuta eno ya ditshilo e ne e ka nna boleele jwa disentimetara di le 180 go ya kwa godimo.